SEINÄJOEN LYSEO

Kirkkokatu 7 60100 SEINÄJOKI

Puh. 0400 845 603 (10.lk opinto-ohjaaja) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ARVOISA TYÖNANTAJAN EDUSTAJA**

Tämän kirjeen tuo Teille koulumme oppilas saapuessaan esittäytymään ja tiedustelemaan mahdollisuudesta tutustua työelämään (TET) organisaatiossanne. **Ohessa seuraa myös TET-lomake**, jonka työnantaja täyttää, jos oppilas saa TET-paikan (***oppilas tuo*** lomakkeen kouluun). Käytännön järjestelyistä todetaan seuraavaa:

- Pääpaino on työpaikkaan **tutustumisessa**. **Työtehtävien tulee olla sopivia noin 16-17-vuotiaille**.

- **Oman perheen yritys ja vanhempien työpaikat** ovat todennäköisesti jo

entuudestaan tuttuja, joten ne **EIVÄT SOVELLU KOULUN TET-paikoiksi.**

- Työpaikalla tulee olla VASTUUHENKILÖ, joka perehdyttää oppilaan **työpaikkaan ja sen toimintaan sekä opastaa työtehtäviin**. Työnantaja vastaa työturvallisuudesta. Lisäksi hän **täyttää työtodistuksen** ja ottaa tarvittaessa yhteyttä kouluun esim. oppilaan asiattoman käytöksen vuoksi.

- Seinäjoen kaupunki on **vakuuttanut oppilaat** heille TET-jakson aikana mahdollisesti aiheutuvien henkilövahinkojen varalta. Oppilaan aiheuttaman **vahingon korvaa** vahingonkärsineelle Seinäjoen kaupunki yksin tai yhdessä kaupungin vakuutusyhtiön kanssa**. Jos oppilas on kuitenkin aiheuttanut vahingon tahallaan** on hän velvollinen maksamaan Seinäjoen kaupungille ja kaupungin vakuutusyhtiölle niiden vahingonkorvauksena maksamat määrät.

- Oppilaille **ei makseta palkkaa**. *Mikäli mahdollista, voi työpaikka tarjota ruokailun päivittäin.* Muuten oppilas käy syömässä jollakin koululla.

- Oppilaan **työpäivän pituus on 6 tuntia** (mielellään klo 8-20 välisenä aikana), johon sisältyy ruokailuaika, joka on n. *½ - tunti riippuen mm. ruokailupaikan etäisyydestä.*

- Mikäli TET-jakson päivittäinen työaika alkaa klo 11-12 välillä, oppilaalla on mahdollisesti ensin ruokatauko (usein omalla koululla) ennen työpäivän aloittamista.

- **Seinäjoen ulkopuolella** TET-jaksolla olevat oppilaat **eivät ole oikeutettuja matkakorvaukseen. Ruokailu korvataan eväsrahakäytännön mukaan.**

- Työnantaja voi halutessaan vaatia oppilaalta kirjallisen vaitiolosopimuksen.

- TET-viikko voidaan myös asiattoman käytöksen tms. takia keskeyttää. Tällöin oppilas palaa Lyseolle opetukseen 10.lk:n opinto-ohjaajan kanssa keskusteltuaan.

Terveisin Kirsi Fors, 10.lk opettaja/opinto-ohjaaja, puh. 0400 845 603